Witsel pelasi neljä ottelua MM-kilpailuissa 2014 sekä viisi ottelua EM-kilpailuissa 2016, joissa teki myös maalin Irlantia vastaan. Hän sijoittui maajoukkueen mukana kolmanneksi vuoden 2018 MM-kisoissa kaataen pronssiottelussa Englannin. Hän pelasi kisoissa kuusi ottelua. Kesän 2021 EM-kilpailuissa hän oli ensimmäisestä ottelusta loukkaantumisen jäljiltä sivussa, tuli toisessa alkulohko-ottelussa vaihdosta kentälle ja pelasi täydet minuutit lopuissa kolmessa ottelussa.